Diari Oficial de la Generalitat Valenciana


Sumari del DOGV 817, del 04-05-1988 (1988/811047)

RESOLUCIÓ de 25 de març de 1988, de la Direcció General de Cultura, per la qual es completa i s'actualitza la Resolució de 2 de març de 1987, que fa públics els tràmits administratius a seguir en relació amb les subvencions regulades en els Capítols I, II (articles 3 i 4), III i IV de l'Ordre de la Conselleria de Cultura, Educació i Ciència de la Generalitat Valenciana, de 20 de gener de 1987, sobre ajudes genèriques al teatre valència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   817

Data del DOGV
:   04-05-1988

Secció del DOGV
:   ALTRES DISPOSICIONS

Número del document
:   1988/811047


Data del document
:   25-03-1988

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 25 de març de 1988, de la Direcció General de Cultura, per la qual es completa i s'actualitza la Resolució de 2 de març de 1987 que fa públics els tràmits administratius que cal seguir en relació amb les subvencions regulades en els capítols I, II (articles 3 i 4), III i IV de l'Ordre de la Conselleria de Cultura, Educació i Ciència de la Generalitat Valenciana, de 20 de gener de 1987, sobre ajudes genèriques al teatre valencià.  
Article únic  
Les modificacions establertes sobre la Resolució de 2 de març de 1987 són les següents:  
a) La nova redacció de l'Apartat 2 (de Tràmits Particulars), Epígraf B (de Producció, Exhibició i Gires), Subepígraf c (sobre el procés de resolució i les obligacions dels beneficiaris), punt 2, és la que segueix:  
«Una vegada resolta la concessió d'ajudes, es notificarà a la persona beneficiada, la qual ha de presentar davant la Direcció General de Cultura en el terme de quinze dies, la documentació que acredite que disposa de local o locals per a l?estrena de la producció o exhibició del o dels espectacles a les poblacions que integren la gira, durant els dies que se subvencionen. Quan s'haja rebut aquesta documentació, hom començarà a tramitar el pagament del 50% de l?import de la subvenció, després de la presentació prèvia d'un aval bancari pel total de l?import de l'ajuda, o de comptes justificats del procés de producció o exhibició de l?espectacle fins almenys el 50% de l?import de la subvenció; el 50% restant ho serà a partir del moment en què es justifique que s'ha acomplert totalment el projecte artístic que motivà la concessió de l'ajuda, per a la qual cosa s'haurà de presentar el certificat corresponent de la Societat General d?Autors d'Espanya en què consten obres representades, ciutats, local i dates en què s'han dut a terme les representacions, i que s'haja acreditat, de manera fefaent, que el sol·licitant ha acomplert les obligacions tributàries i les contractuals respecte de la seua persona, tal com determinen les Disposicions Finals segona i tercera de l?Ordre sobre ajudes genèriques al teatre valencià».  
b) La nova redacció de l?apartat 2 (de Tràmits Particulars), Epígraf C (d?Infrastructura Teatral), Subepígraf c (sobre el procés de resolució i les obligacions dels beneficiaris), punt 2, és la que segueix:  
«Una vegada resolta la concessió de l'ajuda, hom començarà a tramitar el pagament del 50% de la subvenció, després de la presentació prèvia d'un aval bancari pel total de l'import de l'ajuda o de comptes justificats per un import equivalent al 50% de la subvenció aprovada, i el 50% restant ho serà a partir del moment en què es justifiquen documentadament la realització de despeses per un import equivalent i com a mínim, al total de la subvenció concedida».  
c) La nova redacció de l?apartat 2 (de Tràmits Particulars), Epígraf D (d?associacions Culturals), Subepígraf c (sobre el procés de resolució i les obligacions dels beneficiaris), punt 2, és la que segueix:  
«Una vegada resolta la concessió d'ajuda, es començarà a trametre el pagament del 50% de la subvenció, després de la presentació prèvia d'un aval bancari pel total de l'import de l'ajuda o de comptes justificats per un import equivalent al 50% de la subvenció aprovada i el 50% restant ho serà a partir del moment en què es justifique documentalment la realització de l'activitat o la contractació de la despesa que justificà la concessió d'aquella, si no és que, per les especials característiques del projecte subvencionat, s'haja establert alguna fórmula de concertació o conveni en què s'estipulen procediments diferents de pagament».  
DISPOSICIO FINAL  
La present Resolució entrarà en vigor el mateix dia de la publicació en el Diari Oficial de la Generalitat Valenciana.  
València, 25 de març, de 1988. - La Directora General de Cultura: Carmen Alborch Bataller.